b'\n_START_ARTICLE_\nBergotte\n_START_SECTION_\nAparicions a la Recerca\n_START_PARAGRAPH_\nEl narrador en sent parlar per primera vegada per Bloch a Combray; l\'amistat de Bergotte amb Gilberte intriga el narrador; a A l\'ombra de les joves filles en flor, M. de Norpois el critica per la seva vida privada i el seu talent; la seva barbeta i el seu nas en tirabuix\xc3\xb3 sorprenen el narrador quan el troba a casa de Swann; a El Cant\xc3\xb3 de Guermantes, Bergotte freq\xc3\xbcenta el sal\xc3\xb3 de la duquessa de Guermantes que aprecia; encara que molt malalt, ret sovint visita al narrador durant la malaltia de la seva \xc3\xa0via; sofreix d\'insomnis i de malsons; tancant-se a casa seva, concedeix al m\xc3\xb3n el seu menyspreu, mentre que les seves obres comencen a agradar menys._NEWLINE_A la Presonera, en una de les p\xc3\xa0gines m\xc3\xa9s c\xc3\xa8lebres de Proust, es conta la seva mort: en plena crisi d\'ur\xc3\xa8mia, Bergotte es lleva per anar a veure la Vista de Delft de Vermeer. Mirant el \xc2\xabpetit pany de paret groc\xc2\xbb, es desploma mort.\n_START_SECTION_\nL\'episodi del "petit pany de paret groc"\n_START_PARAGRAPH_\nProust, de fet, descrit un \xc2\xabdefalliment\xc2\xbb que va sofrir l\'any 1921 visitant el museu del Joc de Paume del bra\xc3\xa7 de Jean-Louis Vaudoyer, i que, malalt etern, ell havia anticipat imaginant aquesta mort per al seu protagonista alguns dies abans. _NEWLINE_En tornar a casa seva despr\xc3\xa9s del migdia, totalment esgotat, Proust viu el que ell mateix sent com la seva pr\xc3\xb2pia agonia, i dicta a C\xc3\xa9leste Albaret algunes modificacions o afegits per a la mort de Bergotte. Aquesta mort repr\xc3\xa8n la c\xc3\xa8lebre interrogaci\xc3\xb3 d\'abans de l\'episodi de la magdalena: "Mort \xc3\xa0 jamais?".\n_START_SECTION_\nBergotte i l\'art po\xc3\xa8tica de Proust\n_START_PARAGRAPH_\nL\'episodi del petit pany de paret groc \xc3\xa9s l\'ocasi\xc3\xb3 per al seu autor, identificant-se amb el seu personatge, de fer enunciar per Bergotte la seva art po\xc3\xa8tica. Fustigant la grandiloq\xc3\xbc\xc3\xa8ncia cl\xc3\xa0ssica, \xc2\xabla impressi\xc3\xb3 de la sequera i de la inutilitat d\'un art tan factici\xc2\xbb, enveja la mod\xc3\xa8stia lluminosa d\'una taca de pintura mural i es recomana ell mateix:  "Els meus \xc3\xbaltims llibres s\xc3\xb3n massa eixuts, hauria d\xe2\x80\x99haver donat diverses capes de color, que la meva frase fos preciosa per ella mateixa, com aquest petit pany de paret groc\xc2\xbb._NEWLINE_El que Proust posa de manifest, no obstant, no \xc3\xa9s tant una t\xc3\xa8cnica pict\xc3\xb2rica transposada a l\'escriptura com una cosa comuna al pintor i a l\'escriptor, quelcom que transforma la mat\xc3\xa8ria, les capes de pintura o un encadenament de frases, en una obra significant i que \xc3\xa9s l\'estil pel qual l\'esperit, conscient per\xc3\xb2 tamb\xc3\xa9 inconscient i somiador, tant de l\'espectador com del lector, opera una s\xc3\xadntesi dels elements de la composici\xc3\xb3. "Le style pour l\'\xc3\xa9crivain aussi bien que la couleur pour le peintre, est une question non de technique, mais de vision"(L\'estil per a l\'escriptor com el color per al pintor, \xc3\xa9s una q\xc3\xbcesti\xc3\xb3 no de t\xc3\xa8cnica, sin\xc3\xb3 de visi\xc3\xb3.)_NEWLINE_Bergotte sent al moment de morir que ha fallat a la seva obra perqu\xc3\xa8 no ha sabut fer parlar el seu text, expressar a l\'exterior una veritat interior que estructura les impressions produ\xc3\xafdes per les aparences exteriors, com Vermeer  d\xc3\xb3na una forma al que est\xc3\xa0 sota els ulls pel sol joc de la llum que incideix, pels matisos de contrastos, per les correspond\xc3\xa8ncies de colors, per les oposicions de lluminositat, el raig de sol a dreta, l\'ombra del n\xc3\xbavol a esquerra, el cel blau dominat per un n\xc3\xbavol gris, la ciutat de pedra i el seu reflex al fluid del canal de la Schie... L\'escriptor fracassat \xc3\xa9s el que descriu sense comprendre. \xc3\x89s per aix\xc3\xb2 que Proust no vacil\xc2\xb7la a reprendre, sense citar-lo, el text dels articles de Vaudoyer apareguts l\'any 1921 a l\'Opinion, cr\xc3\xadtiques qui feren con\xc3\xa8ixer Vermeer i els detalls del "plus beau tableau du monde", \xc2\xabpetits personatges en blau, que la sorra era rosa, i finalment la preciosa mat\xc3\xa8ria del ben petit pany de paret groc.\xc2\xbb'